Rawsonville Gastehuis, 'n pragtige Kaap-Hollandse plaashuis, is in 1920 gebou en is op die grens van Rawsonville, langs 'n wynplaas met beeldskone uitsigte oor die omliggende berge geleë. Ons bied hartlike gasvryheid in 'n rustige omgewing met 'n swembad en 'n binnehof onder die wingerde. Ons is perfek geleë vir wyntoere, met 24 kelders binne 'n kilometer radius van ons, sommige met restaurante ook.
Ons bied 3 slaapkamers met privaat badkamers (2 is en suite). Dan is daar ook 'n selfsorg-eenheid met 'n dubbelbed, volledig toegeruste kombuisie en 'n TV. Dit het 'n privaat ingang en 'n uitsig oor die swembad en berge. Die gastehuis se geriewe sluit in: 'n gemeenskaplike sitkamer, 'n eetkamer met 'n knus kaggel en tee- en koffiemaakgeriewe, 'n mikrogolf, broodrooster en yskas-vrieskas.
Daar is baie doendinge in die omgewing. Daar is watersport op die Brandvleidam, perdry, voëlkyk, staptogte, forelvang in die Holslootrivier en vierwielmotorfietsritte. Kerkstraat is bekend vir sy Kaap-Hollandse argitektuur en daar is ook 'n kunsgalery. Ons is na aan 'n moderne winkelkompleks en die Karoo Nasionale Botaniese Tuine is net 15 km van ons af. Die Kaapse Sweefklub sweeflughawe – die enigste in Suid-Afrika –is ook nabygeleë.